Diari Oficial de la Generalitat Valenciana


Sumari del DOGV 9189, del 06-10-2021 (2021/9986)

Informació pública de l'aprovació de l'informe ambiental i territorial estratègic pel procediment simplificat de la modificació puntual del PGOU per a la reordenació urbanística dels terrenys del Molí de la Torre (Arrossers) i el seu entorn. (M-66542-0353-002018-54)
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9189

Data del DOGV
:   06-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9986


Data del document
:   30-09-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de l'aprovació de l'informe ambiental i territorial estratègic pel procediment simplificat de la modificació puntual del PGOU per a la reordenació urbanística dels terrenys del Molí de la Torre (Arrossers) i el seu entorn. (Y-26340-9082-972517-83) [2021/9986]  
La Junta de Govern Local de l'Ajuntament de València, en la sessió celebrada el 24 de setembre de 2021, ha adoptat l'acord que, en la part dispositiva diu el següent:  
«Primer. Concloure que la proposta de la modificació puntual del PGOU per a la reordenació urbanística dels terrenys a l'entorn del Molí de la Torre i incorporació de les fitxes de protecció del Molí Arrosser de la Torre i del Molí de la Pala en el Catàleg Estructural de Béns i Espais Protegits de Naturalesa Urbana de València, elaborada pel Servei de Planejament, no té efectes significatius sobre el medi ambient d'acord amb els criteris establits en l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
Segon. Resoldre favorablement l'avaluació ambiental i territorial estratègica pel procediment simplificat de la proposta de la modificació puntual del PGOU per a la reordenació urbanística dels terrenys a l'entorn del Molí de la Torre i incorporació de les fitxes de protecció del Molí Arrosser de la Torre i del Molí de la Pala en el Catàleg Estructural de Béns i Espais Protegits de Naturalesa Urbana de València, elaborada pel Servei de Planejament, designant com a alternativa més idònia mediambientalment en l'actuació l'alternativa 1 descrita en el fonament de Dret Quart de l'informe ambiental, tenint en compte les condicions establides en el fonament de dret sisé del dit informe.  
  
Tercer. Donar compte del contingut de la resolució d'Informe Ambiental i Territorial Estratègic pel procediment simplificat a totes les persones i entitats interessades que apareguen en la tramitació ambiental d'aquesta actuació, incloent-hi l'informe en la documentació de l'instrument de planejament urbanístic, i identificar com a públic interessat al ressenyat en el fonament de dret cinqué de l'informe ambiental.  
Quart. Ordenar la publicació de la resolució de l'Informe Ambiental i Territorial Estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del text refós de la Llei d'Ordenació del Territori, Urbanisme i Paisatge, aprovat pel Decret legislatiu 1/2021, de 18 de juny, del Consell.  
  
Cinqué. La resolució de l'Informe Ambiental i Territorial Estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa-administrativa davant de l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
Sisé. La resolució de l'Informe Ambiental i Territorial Estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el DOGV, no s'haurà procedit a l'aprovació del pla en el termini màxim de quatre anys des de la seua publicació. En eixos casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 30 de setembre de 2021.- El secretari: Manuel Latorre Hernández.